L'Agència Catalana de l'Aigua ha elaborat els protocols d'avaluació de l'estat ecològic dels ecosistemes aquàtics, alguns d'ells a partir dels treballs de tipificació i mesura de l'estat ecològic encarregats per l'Agència a diferents centres de recerca.
Aquests protocols inclouen tant la presa de mostres com el tractament de les dades i l'aplicació de diferents mètriques d'avaluació de l'estat ecològic.
Ara bé, no tots es troben en el mateix nivell de desenvolupament i fins i tot alguns estan en procés de ser validats mitjançant la realització de més treballs de camp.
Els protocols inclouen la presa de mostres, el posterior tractament al laboratori i algunes mètriques que poden aplicar-se.
Es proposen uns nivells de qualitat pendents de ser validats, que aniran sent actualitzats en funció de les possibles variacions.
Inclou la presa de mostres i el posterior tractament, l'aplicació de mètriques i el càlcul final de l'estat ecològic per a cada tipologia d'estany.
Inclou la presa de mostres i el posterior tractament, l'aplicació de mètriques i el càlcul final de l'estat ecològic.
Inclou la presa de mostres i el posterior tractament, l'aplicació de mètriques i el càlcul final del potencial ecològic per a cada tipologia d'embassament.
Inclou la preparació del material, la presa de mostres i el posterior tractament, la neteja del material, l'etiquetatge i les fitxes de camp.
Aquest protocol inclou un total de 9 protocols estructurats en sis parts: manual d'aplicació, protocols d'avaluació de l'estat ecològic, Protocols d'avaluació de l'estat químic, annexos, fulls de camp i de laboratori, i bibliografia.
L'ACA realitza, des del 1990, el control de la qualitat de l'aigua de les zones de bany aplicant el Protocol de vigilància i informació de l'estat de les platges i aigües de bany mitjançant inspeccions i recollides de mostres, que són analitzades.
Per poder realitzar aquest protocol existeix una extensa xarxa de punts de control repartits per les platges de tot el litoral català.
D'acord amb els resultats obtinguts es qualifiquen les aigües de bany i s'informa als ajuntaments i municipis, als mitjans de comunicació i a la ciutadania.
Recollida de mostres: quina directiva s'aplica?
D'acord amb la Directiva 2006/7/CE sobre la gestió de la qualitat de les aigües de bany, a l'estiu es prenen mostres i s'analitzen les aigües de bany per determinar-ne la qualitat microbiològica.
Els indicadors que s'analitzen corresponen als següents microorganismes: Escherichia coli i Enterococs intestinals, indicadors ambdós de contaminació fecal.
Objectius i període d'aplicació del protocol
Des de l'any 1990 l'ACA realitza visites d'inspecció a les zones de bany (recollida de mostres i inspecció visual quinzenal) per analitzar les aigües de bany per determinar-ne la seva qualitat.
Aquest protocol es duu a terme durant la temporada de bany amb els objectius següents:
• Controlar i gestionar la vigilància de la qualitat de les aigües de bany a Catalunya.
• Vetllar per la qualitat ambiental de les platges i la salubritat de les aigües de bany.
• Facilitar els resultats de la qualitat de les aigües de bany als municipis als mitjans de comunicació i a la ciutadania.
• Informar de qualsevol incidència o fet destacat que pugui incidir en l'estat de les zones de bany, i dur a terme les accions que siguin necessàries en cada cas.
Control i valoració de la qualitat de l'aigua de les zones de bany
Durant les visites d'inspecció es recullen mostres d'aigua de bany i s'efectua una inspecció ambiental de la zona de bany en la que es valora la qualitat visual de l'aigua i es recullen, entre d'altres, dades meteorològiques com l'estat de la mar o la temperatura de l'aigua de bany.
Així mateix, es controla la presència de meduses i de les fonts potencials de contaminació fecal a mar (majoritàriament, en situacions de pluges).
Amb els resultats analítics obtinguts durant la temporada de bany, s'efectuen valoracions quinzenals de la qualitat microbiològica de l'aigua segons tres categories (Excel·lent/ Bona/ Insuficient) i, en acabar la temporada de bany, s'obté la valoració global de la qualitat segons quatre categories (Excel·lent/ Bona/ Suficient/ Insuficient).
En la valoració global de la temporada es tenen en compte els resultats analítics de les darreres 4 temporades de bany, i s'utilitzen en tots els casos els valors llindars de qualitat que estableix la Directiva 2006/7/CE i el Reial Decret 134/2007.
Protocol de mesures addicionals i preventives motivades per la COVID-19 per a la gestió de les aigües de bany 2020
El brot de pandèmia produïda per l'expansió de la COVID-19 arreu del món ha provocat que enguany, tant l'Agència Catalana de l'Aigua (ACA), com la Secretaria d'Agenda Urbana i Territori (SAUT), hagin previst implementar mesures i recomanacions addicionals a través d'un "Protocol de mesures addicionals i preventives motivades per la COVID-19 per a la gestió de les aigües de bany, zones on es practica el bany, i serveis associats" per tal de vetllar per la qualitat, seguretat i salubritat de les aigües de bany.